Hyper-V

Hyper-V, koodnimega Viridian, varem Windows Server Virtualization, on esimese taseme hüperviisor. Hyper-V-ga on võimalik teha virtuaalmasinaid x86-64 süsteemides. Alates Windows 8-st asendas Hyper-V varem kasutusel olnud virtualiseerimistarkvara Windows Virtual PC.

Versioonid
Hyper-V-l on kaks versiooni:
Hyper-V eraldiseisvat toodet nimetatakse Hyper-V serveriks. Selliseid servereid on neli mudelit: Hyper-V Server 2012 R2 (sisaldab kõige uuemat Hyper-V-d), Hyper-V Server 2012, Hyper-V Server 2008 R2 ja Hyper-V Server 2008. 
Hyper-V rolli saab paigaldada Windows Server 2012 R2, Windows Server 2012, Windows Server 2008 R2, Windows Server 2008 ja 64-bitises Windows 8 Pro versioonis.

Ülesehitus
pisi|450x450px|Hyper-V ülesehitus
Hyper-V eraldab virtuaalmasinad partitsioonidesse. Partitsioon on loogiline üksus, milles virtualiseeritud operatsioonisüsteem jookseb. Hüperviisoril peab olema vähemalt üks peapartitsioon, millele on paigaldatud kas Windows Server (2008, 2008 R2 või 2012) või Windows 8 Pro. Peapartitsioonil on otsene ligipääs riistvarale. Peapartitsioon tekitab igale virtuaalmasinale alampartitsiooni, kasutades Hypercall rakendusliidest.

Alampartitsioonidel ei ole protsessorile otsest ligipääsu ning need ei juhi selle katkestusi. Hüperviisor juhib protsessori katkestusi ning suunab need vastavale partitsioonile. Virtuaalmasin võib kasutada kas kõiki protsessoreid (protsessori tuumasid) või ainult osa nendest, vastavalt virtuaalmasina konfiguratsioonile. Iga virtuaalmasin kasutab sellele ette nähtud mäluosa. Hyper-V suudab kiirendada mälu aadresside teisendamist, kasutades protsessorisse ehitatud tehnoloogiat. Inteli protsessorites on kasutusel Extended Page Table (EPT) ja AMD kasutab Rapid Virtualization Indexing (RVI) tehnoloogiat.

Alampartitsioonid ei saa riistvarale otse ligi, vaid näevad virtuaalseid seadmeid. Info virtuaalmasina ja riistvara vahel käib läbi virtuaalse siini (VMBus). Peapartitsioon kasutab virtualiseerimisteenuse pakkujat (ingl Virtualization Service Provider, lühendina VSP), mis on ühendatud virtuaalse siiniga ning juhib alampartitsioonide pöördumisi. Alampartitsioonide virtuaalseadmed kasutavad virtualiseerimisteenuse klienti (ingl Virtualization Service Client, lühendina VSC), mis suunab pöördumised VSP-le läbi virtuaalse siini.

Virtuaalseadmed võivad kasutada Enlightened I/O funktsiooni, mis on spetsiaalne virtualiseeritud süsteemide jaoks mõeldud protokoll. Enlightened I/O muudab virtuaalmasinate ja riistvara vahelise suhtluse kiiremaks. Funktsiooni kasutamiseks on vajalik, et virtuaalmasina operatsioonisüsteem toetaks seda. Praegu on Enlightened I/O toetus järgmistel operatsioonisüsteemidel: Windows Server 2008 R2, Windows Server 2008, Windows 7, Windows Vista, Red Hat Enterprise Linux ja SUSE Linux.

Nõuded süsteemile
Host-operatsioonisüsteem (eesti k. peremees-operatsioonisüsteem):
Hyper-V rolli saab paigaldada Windows Server 2008, Windows Server 2008 R2 Standard, Enterprise või Datacenter versioonile, Windows Server 2012 Standard või Datacenter versioonile, Windows 8 (või 8.1) Pro või Enterprise versioonile. Hyper-V on toetatud ainult x86-64 versioonides.
 Võimalik on paigaldada nii full- kui core-versioonidele.
 Protsessor:
 x86-64 protsessor
 Riistvaraline virtualiseerimise tugi: protsessoritel, millel on kas Intel VT (Inteli protsessorid) või AMD Virtualization (AMD-V, AMD protsessorid). 
 Protsessor peab toetama NX-bit funktsiooni ja Data Execution Prevention (DEP) peab olema lubatud.
 Second-level address translation on vajalik, kui paigaldada Hyper-V Windows 8-le.
 Mälu
 Minimaalselt 2 GB.
 Windows Server 2008 Standard (x64) Hyper-V toetab kuni 31 GB mälu virtuaalmasinatele ning 1 GB host-operatsioonisüsteemile.
 Maksimaalne mälu hulk Windows Server 2008 R2 süsteemile: 32 GB (Standard) või 2 TB (Enterprise, Datacenter) 
 Maksimaalne mälu hulk Windows Server 2012 süsteemile: 4 TB.
 Virtuaalmasinad
 Hyper-V Windows Server 2008 ja 2008 R2 süsteemid toetavad kuni 4 protsessorit igale virtuaalmasinale.
 Hyper-V Windows Server 2012 süsteemid toetavad kuni 64 protsessorit igale virtuaalmasinale.
 Hyper-V Windows Server 2008 ja 2008 R2 süsteemid toetavad kuni 384 virtuaalmasinat ühes süsteemis.
 Hyper-V Windows Server 2012 süsteemid toetavad kuni 1024 virtuaalmasinat ühes süsteemis.
 Hyper-V toetab nii 32-bit (x86) kui 64-bit (x64) virtuaalmasinaid.

Microsoft Hyper-V Server
Eraldiseisev Hyper-V Server versioon ei vaja varasemat Windows Server 2008 või Windows Server 2008 R2 paigaldust. Eraldiseisva versiooni nimi on Microsoft Hyper-V Server või Microsoft Hyper-V Server 2008 R2. Need versioonid toetavad kuni 64 virtuaalmasinat ühes süsteemis. Süsteemi nõuded riistvarale on samad mis guest-süsteemile, kuid süsteem vajab vähemalt:
 RAM: minimaalselt 1 GB, soovituslik 2 GB või rohkem, maksimaalselt: 1 TB.
 Kõvaketta ruumi: minimaalselt 8 GB, soovituslikult 20 GB või rohkem.

Hyper-V Server 2012 R2-l on sama võimekus kui Hyper-V rollil Windows Server 2012 R2-s ning see toetab kuni 1024 aktiivset virtuaalmasinat.

Toetatud guest-operatsioonisüsteemid
Tabelis on välja toodud toetatud guest-operatsioonisüsteemid, mis on toetatud Windows Server 2008 ja Windows Server 2008 R2 Hyper-V versioonides.
 Guest OS  Virtuaalseid protsessoreid  Versioon(id)  CPU ülesehitus Windows Server 2012    Enterprise, Datacenter  x64 Windows Home Server 2011 1, 2 või 4  Standard  x64 Windows Server 2008 R2 SP1    Web, Standard, Enterprise, Datacenter  x64 Windows Server 2008 SP2    Web, HPC, Standard, Enterprise, Datacenter  IA-32, x64 Windows Server 2003 SP2 1 või 2  Web, Standard, Enterprise, Datacenter  IA-32, x64 Windows Server 2003 R2 1 või 2 Web, Standard, Enterprise, Datacenter  IA-32, x64 Windows 2000 Server SP4    Server, Advanced Server  IA-32 Windows 7    Professional, Enterprise, Ultimate  IA-32, x64 Windows Vista 1 või 2  Business, Enterprise, Ultimate  IA-32, x64 Windows XP SP2-SP3 1 või 2  Professional  IA-32 Windows XP x64 SP2 1 või 2    x64 SUSE Linux Enterprise Server 10 SP4 or 11 SP1–SP3     IA-32, x64 Red Hat Enterprise Linux 5.5–7.0      IA-32, x64 CentOS 5.5–7.0      IA-32, x64 Ubuntu 12.04–14.04      IA-32, x64 Debian 7.0      IA-32, x64 Oracle Linux 6.4    Red Hat Compatible Kernel   IA-32, x64  Web-versioon on 32-bitine.

Fedora 8 ja 9 ei ole toetatud, kuid neid on võimalik paigaldada.

Kolmandate osapoolte töölaua virtualiseerimisega on võimalik andmekeskuse keskkonnas tekitada kasutajatele samasuguse töökeskkond, nagu oleks neil oma arvuti.

Windows Server 2012
Hyper-V Windows Server 2012 ja Windows Server 2012 R2 süsteemides muudab guest-süsteemide toetust järgnevalt:
Windows 8 (kuni 32 protsessorit), Windows 8.1 (kuni 32 protsessorit), Windows Server 2012 (kuni 64 protsessorit) ja Windows Server 2012 R2 (kuni 64 protsessorit).
Minimaalselt toetatud CentOS versioon on 6.0.
Minimaalselt toetatud Red Hat Enterprise Linuxi versioon on 5.7.
Maksimaalselt on toetatud kuni 64 protsessorit Windows Serveri ja Linuxi operatsioonisüsteemides.

VHD ühilduvus Virtual Server 2005 ja Virtual PC 2004/2007-ga
Nagu Microsoft Virtual Server ja Windows Virtual PC, salvestab ka Hyper-V virtuaalmasinad virtuaalkõvaketta faili, millel on laiendiks .vhd. Windows 8 ja Windows Server 2012 versioonis saab valida ka faililaiendiks .vhdx.

Vanemaid VHD-faile Virtual Server 2005 ja Virtual PC 2004/2007 versioonidest on võimalik kopeerida ja kasutada Hyper-V-ga. Virtuaalmasinate integratsiooni tarkvara varasemad versioonid tuleb desinstallida. Installides Hyper-V Integration Services, paigaldatakse viis teenust, mis parandavad virtuaalmasina jõudlust. Samuti lisatakse uued video- ja võrgukaardidraiverid. Windowsi virtuaalmasinad võivad nõuda taasaktiveerimist.

Piirangud

USB-seadmete virtualiseerimine
Hyper-V toetab USB-seadmete virtualiseerimist, kasutades virtuaalmasinaga ühendamiseks ''Enhanced Session Modei. Kui virtuaalmasin töötab Windowsi operatsioonisüsteemiga, saab kaugtöölaua ühendust jagada USB-seadmeid kasutades.

Heli
Hyper-V ei virtualiseeri helikaarte. Versioonides enne Windows 8.1 ja Windows Server 2012 R2 on võimalik virtuaalmasina heli kuulata, kasutades kaugtöölaua ühenduse heli ümbersuunamist. Alates Windows 8.1 ja Windows Server 2012 R2 versioonist saab kasutada Enhanced Session Mode'''i.

Optiliste seadmete virtualiseerimine
Optilised seadmed on virtuaalmasinates kirjutuskaitstud. Seega ei ole võimalik virtuaalmasinates kirjutada optilisi andmekandjaid.

Live-migratsioon
Windows Server 2008 Hyper-V versioonis ei ole võimalik virtuaalmasinaid migreerida. Selle asemel on Windows Server 2008 Enterprise ja Datacenter Hyper-V versioonides kasutusel "kiire migreerimine" (ingl Quick Migration), mis peatab virtuaalmasina ning käivitab selle uues asukohas. Virtuaalmasin peatatakse ajaks, mis kulub virtuaalmasina mälu kopeerimiseks uude host-süsteemi.

NIC-teaming
NIC-teaming ehk võrgukaardi ühenduste aheldamine on toetatud ainult siis, kui võrgukaardi tootja draiver toetab seda. Windows Server 2012 ja selle Hyper-V versioon toetab tarkvaralist NIC teamingut.

 Haldustööriistad 
Hyper-V haldusriistad ei ole ühilduvad Windows Vista Home Basicu ja Home Premiumi, Windows 7 Home Premiumi, Home Basicu ja Starteri operatsioonisüsteemidega.

Hyper-V 2012 versiooni saab hallata ainult Windows 8, Windows Server 2012 või uuemate operatsioonisüsteemidega.

Vaata ka
 Virtualiseerimine
 Virtualiseerimine Windows 8-s

Viited

Kategooria:Windows